
DISSERTATIO  MEDICA 

D  E 

CHLOROSL 

CORPORIS  tenella  laxaque  compages  plu¬ 
rimis  morbis,  iifque  faeviffimis,  fontem 
praebet  *  quo  fit,  ut  fexus  fequior,  quoniam 
hocce  temperamento  perfrequenter  gaudent, 

ad  multas  moleftias  quae  exinde  oriuntur  ad¬ 
modum  proni  funt* 

Morbu  s  autem  de  quo  nunc  paucis  differen¬ 
dum,  foemelias,  in  praetenero  et  juvenili  aetate, 
faepiflime  invadit;  et,  more  truculenti  praedo¬ 
nis,  eas  pulchritudine  et  valetudine  fecunda 
fpoliat. 

Nos  itaque,  pro  falute  et  felicitate  partis 
generis  humani  tam  egregiae,  tam  formofae, 
et  tam  acceptae,  femper  foliciti,  omnia  quae 
nobis  funt  auxilia,  ut  hicce  faevus  et  inexora¬ 
bilis  fugetur  tyrannus,  lubentiffime  conferi¬ 
mus. 

Chloro sis  morbus  eft  fexum  fequiorem  ad- 
fecfans,  in  quo,  corporis  fuperficies  pallore  ad 

A  colorem 

colorem  fubviridem  vergente  fuffunditur* 
line  oculorum  flavedine.  Praecipua  fympto- 
mata  funt  afthenia,  laffitudo,  animi  dejectio* 

cardialgia,  et,  ut  plurimum,  pica.  Morbus 
frequentiffime  ortum  fuum  ducit  a  menfium 
emanfione,  et  interdum,  fed  rariilime,  a  men¬ 
fium  fuppreffione,  idque  tantum  in  primis 
menfium  annis,  quando  fuppreffio  accedit  in 
temperamento  phlegmatico  ;  praecipue  fi 
hocce  temperamentum  iis  debilitatis  caulis, 
quas  in  fequenti  hujufce  diilertationis  capite 
comple&imur,  ftipatur. 

In  hoc  morbo  fere  femper  adfunt  infignis 
debilitas  et  atoma  lyftematis,  quae  fefe  ofien- 
dunt  in  plurimis  ejus  officiis,  praecipue  vero 
fequentibus  :  Imprimis,  fi  corpus  le  moveat,  vel 
lene  conamen  edat,  refpiratio  fit  difficilis  ^ 
hinc  verifimile  eft,  ut  mufculi  qui  refpirationi 
dicantur,  et  etiam  pulmones  ipfi,  ab  iis  admo¬ 
dum  afficiantur;  pulmones  enim  his  mufcu- 
Iis  non  fatis  adjuti,  muneribus  fuis  furgi  ne¬ 
queunt;  adeo  ut  in  iis  fanguis  congeratur,  e- 
jus  trajectus  impediatur,  exinde  plenitudo  et 
anxietas  circa  praecordia,  una  cum  refpiratio- 
ne  mole  Ita,  oriantur. 

Cor  quoque  et  vafa  fangilitiea  atonia  aeque 
affecta  muniis  fuis,  uti  in  fani  tat  e,  nequaquam 

fun- 


/W*  ..  yr 


DE  CH  LOROS  I.  3 

» 

funguntur,  fed  circuitus  per  totum  corpus  lan- 
guidus  evadit.  A  diminuta  cordis,  arteria¬ 
rum,  et  pulmonum  actione,  fanguis  in  fluidum 
fer oiu m  commutatur;  hinc  corpus  parum  nu¬ 
trimenti  haurit,  et  fecretiones  et  excretiones 
inordinatae  fiunt. 

Tandem  fluidum  ferofum,  aclione  vafo- 
rum  languida,  et  crafi  fanguinis  admodum  dif- 
foluta,  in  telam  cellulofam  effunditur;  cutem 
deferit  candor,  et  tumor  univerfam  corporis 
fuperficiem  occupat. 

V  ires  concoctrices  hac  atonia  afficiuntur; 
inde  cibi  digeftio  deficit  ;  acida  in  primis 
viis  accumulantur  ;  pica  oritur;  et,  ex  prudi¬ 
tatibus  in  ventriculo  congeflis,  naufea,  cardi- 
algia,  et  plurima  mala  nafcuntur. 

Intestina  pariter  hacce  atonia  tentantur  ; 
motus  eorum  periftalticus  deinde  languet ; 
alvus  conftipata  redditur  ;  quod  hocce  morbo 
fqualentes  faepiffime  experiuntur.  Nihilo¬ 
minus  nimia  fanguinis  copia  ad  inteffina,  ex 
quacunque  caufa  originem  ducens,  alvi  pro¬ 
fluvium  aliquando  infert,  quod  fubinde  com 
flipationi  fupervenit. 

Effectus  Iiujufce  atoniae  fy dematis,  qui 
in  chlorofi  fefe  manifedant,  forfan  latius  e- 
tiam  extendi  poffunt ;  hi  autem  effe  videntur 

praecipui 

praecipui  et  evidentiffimi,  quos  itaque  impri“ 
mis  enumeraffe  haud  alienum  putavimus. 

Inter  chlorofm  atque  cachexiam  nullum 
difcrimen  effe,  quoniam  morbi  funt  a  fe  invi¬ 
cem  parum  diverti,  voluerunt  auctores  non¬ 
nulli.  Sed  cachexia  verbum  eft  fenfus  valde 
ambigui ;  cum  apud  plerofque  veterum  omne 
malum  hoc  nomine  infigniebatur,  ubi  exter¬ 
num  corporis  tegumentum,  ftye  propter  denfi» 
tatem,  laevitatem,  vel  etiam  colorem,  a  fano 
flatu  mutabatur.  Sic  anafarca,  elephantiafis* 
pfora,  idterufque,  in  genere  cachexiae  nuncupa¬ 
ti  fuere 

Licet  menfium  emanfionis  caufas  expli¬ 
care  fit  difficile ;  ortum  tamen  fuum  ducere 
videtur  haecce  affectio  vel  ex  defectu  tenfio- 
nis  folidorum,  vel  a  vafis  uteri  magis  quam 
par  eft  vim  fanguinis  obfiftentibus. 

9  '  „  . 

I.  Tenjio  Solidorum  dejicit . 

i.Ex  temperamento  phlegmatico, cujus  prae» 
eipua  fymptomata  funt  fequentia,  viz.  fibrae 
molles,  fpongiofae,  flaccidae ;  fanguifera  vafa 
exilia  refpe&u  molis  corporis ;  habitus  pin¬ 
guis  i 

V 

guis;  mollities;  flacciditas;  pallor;  glabrities; 
eoior  albus ;  f  rigus  habituale ;  torpor  ;  fora- 
nolentia  ;  in  agendo  languor  ;  timiditas  ;  an¬ 
xietas  ;  pulfus  arteriarum  rari  et  molles  ;  refpi- 
ratio  languidior. 

2  o  Ex  laxitate  vel  debilitate  fyfte  matis  in¬ 
ducta,  ex  caufls  quae  fequuntur. 

imo,  Animi p at hemat a  deprimentia ,  nempe  an¬ 
xius  amor ,  timor ,  moeror ,  iracundia  JuppreJfa ,  &c. 

Cfuandocunque  vires  fuas  nocivas  fenlim  fen- 
fimque  fyfiemati  incutiunt,  vim  nervofam 
magnopere  diminuunt,  atque  vifceribus  quae 
cibum  concoquunt  debilitatem  praecipue  in¬ 
ferunt  ;  hinc  cruditates,  flatus,  affeclionefque 
fpafmodieae,  nafcuntur.  Converiio  cibi  in  chy¬ 
lum  tardior  redditur,  et  ab  ejus  remora  in 
ventriculo,  prout  animalis  vel  vegetabilis  fuerit, 
putrida  vel  acetofa  fermentatio  faepe  induci¬ 
tur  ;  hinc  dolores  acuti,  naufea,  et  plurima 
mala  oriuntur ;  exinde  fyllema  minus  jufto 
nutritum  tabefcit.  Si  haec  pathemata  men¬ 
tem  diu  occupaverint,  tonus  folidorum  fran¬ 
gitur  ;  acfio  cordis  et  arteriarum  minuitur;  et 
humorum  circuitus  languefcit, 

2 do,  Exercitii  defeftus ,  tonum  folidorum 
laxat,  a&ionem  in  fluida  et  impetum  eorum 
fer  fyftema  debilitat,  partefque  mufculares 

molles 


6 


DE  CHLOROSI. 


molles  et  flaccidas  reddit  Hos  effeclus  expe¬ 
riuntur  foemeilae  quae  vitam  fedentariam  et 
odoiam  degunt;  iis  enim  fere  debilis  pt  tenel¬ 
lus  habitus  eft,  et  minimam  temporis,  vefti- 
menti,  cibi,  & c.  mutationem  ferre  nequeunt, 
quin  aliquis  morbus  vel  faltem  aliquod  incom¬ 
modum  confequatur. 

N  imius  fomnus,  eodem  modo  fere  ac  exer« 
eitii  defectus,  vires  fuas  nocivas  edit. 

gtio,  Aer  inf alabris.  Bene  notum  eft,  inco¬ 
las  humilis,  paluftris,  et  fylveftris  regionis  ubi 
aer  frigidus  et  humidus  eft,  multis  morbis  ob¬ 
noxias  eiTe,  qui  ex  folidorum  laxitate  et  debi¬ 
litate  originem  fuam  ducunt.  Hinc  effectus 
hujufce  aeris  conditionis  in  fyftema  deducum 
tur:  Vim  nempe  nervofam  tardat,  tonum  fo¬ 
lidorum  debilitat,  humorum  gyrum  langui¬ 
diorem  reddit,  et  fecretiombus  obilat. 

gto,  Ufus  balnei  tepidi  intempejUvus .  Bal¬ 
neum  licet  tepidum,  idoneo  tempore  in  uium 
revocatum,  in  menfium  profluvio  promoven¬ 
do  luas  meretur  laudes  :  Attamen,  ii  citius 

4 

quam  par  eft  ad  menfium  profluvium  promo- 

'■  jf 

vendum  ufurpetur,  vel  in  eo  diutius  perfle¬ 
tur,  eadem  poft  fe  ac  nimia  corporis  quies, 
led  in  majori  gradu,  trahit  mala. 

Sto, 

5to, Diaeta  infalubris .  Sub  hocce  capite  com- 
plectimur,  imprimis,  pravum  alimentum 
ilrictius  dictum  ;  Secundo,  cibum  qui  perexi¬ 
guum  nutrimenti  praebet  ;  Tertio,  cibum 
valde  nutrientem,  fed  vifceribus  co&ricibus 
male  accommodatum. 

Manifestum  eft,  pravum  cibum, cum  chy¬ 
lum  pravum  praebeat,  nociturum  effe  ;  et  ci¬ 
bum  perexigui  nutrimenti,  quod  ad  fu  rup¬ 
tum  fy frematis  quotidianum  fupplendum  mi¬ 
nime  fufficiat,  debile,  et  in  omnibus  ejus 
functionibus  languidum,  redditurum  efTe  fy- 
ftema,  neceffe  eft.  Quin  etiam  perfpicuum  eft, 
cibum,  quanquam  valde  nutrientem,  attamen 
ad  vifcera  chylopoiefi  famulantia,  vel  ad  viam 
vivendi  non  bene  quadran  tem,paru  m  n  utrimen- 
ti  non  tantum  fuppediturum,  fed  potius  no¬ 
citurum  effe.  Si  cibus  magnam  actionem  diutur¬ 
num  que  horum  ce  vifcerum  molimen  quod 
praeter  naturam  eft  exigat,  pro  perpetuo  quafi 
ftimulohifcev-feeribus  erit  illud  alimentum,  et 
progreffu  temporis  tonum  eorundem  debilio¬ 
rem  reddet.  Exinde  ingeftorum  affimulatio  pe- 
detentim  deficit,  fyftema  etiam  fenfim  tabefcit 
Exempli  gratia,  fi  virgo  tenella,  cui  natura  tar¬ 
diores  funt  vires  coctrices,  vitam  fedentariam 

degens,  diaetam  hujufmodi  ufurpaverit,  omnia 
quae  jam  fupra  traduntur  mala  obtinebunt 
Ad  diaetam  minus  congruam  nimium  po¬ 
tionis  calidae  ufum  jure  referre  liceat,  qui, 
dum  vim  ventriculi  valde  infirmat,  totumque 
liinc  fyftema  enervat,  nunquam  non  obeft. 

II.  Nimia  Rejiftentia  U teri  Vaforitm  Originem 
fuam  ducere  poteJI , 

i.  Ex  conformatione  mala .  Yafa  uterina  ali¬ 
quando  vel  nimis  exilia  funt,vel  tunicis  nimis 
denfis  atque  craffis  gaudent,  ita  ut  fanguini 

rubro  tranfitum  omnino  denegent;  inde  fit, 
ut  in  hifce  exemplis  profluvium  menftruale, 
fanitati  fexus  fequioris  apprime  neceffarium, 
fecundum  naturam  nequaquam  fefe  exhibeat : 
Ad  hancce  fun&ionemque  producendam,  ut 
rite  efformetur  uterus,  atque  ut  vafa  ejus  fatis 
patula  fint,  omnino  neceffe  eft.  Quandocun- 
que  autem  evenit,  ut  in  fyftemate  uterino  ob¬ 
tineat  haecce  conformatio  mala,  deficiunt 
menfes,  et  exinde  confectatur  chlorofis. 

2.  Ex  Caufis  fu  pe  rv  en  i  entibus  t 

i 

imo,  Variae  animi  affedtiones  fubito  cita** 
tae ,  genus  nervorum  repentine  afficiendo, 

hae  vires  fiias  edere  videntur;  motus  enim 

\ 

fere  enormes  eas  flatim  excipere  invenimus. 
Nec  minus  fanguiferum  fyfiema  perturbant : 
Experientia  enim  teflatur,  horum  fubitmn 
infultum  profluvium  menfium  vel  dimi- 
nuiffe  vel  omnino  cohibuiffe. 

2  do.  Immodicus  vel  intempeflivus  Cibi  u- 
fus.  Cibus  ad  fatietatem  ingeflus  horrorem 
et  alia  fymp tornata  febris  faepe  infert.  Chiof- 
dam  cibos,  praecipue  butyrum,  oleum,  &c. 
et  pifces  cum  ladle  paratos,  ad  fatietatem  ne¬ 
quaquam  affumptos,  haec  potenter  gignere ; 
atque  hofce  cibos  et  id  genus  alios  affumptos, 
dum  fluunt  menfes,  non  raro  eadem  mala  fe- 
qui  incommoda,  medica  plane  teflatur  hi- 
ftoria. 

gtio,  Huc  pertinet  frigus  fubito  admotum, 

% 

quod  minima  vafa  vehementer  conftringit ; 
et,  exinde  fluxum  menflrualem  faepe  fuppri- 
mi,  quotidianae  docent  obfervationes. 

SYMPTOMATUM  ENARRATIO. 

Iis  chlorofl  laborantibus  cutis  pallida  eft, 
et  in  provectiore  morbo  flavefeit  vel  etiam 
virefeit.  In  tenerioribus  corporis  partibus, 
ut  labiis,  &c.  praecipue  apparet  hic  color. 

R  Oculi 

CJcuh  tamen  albiffimi  fiunt;  et  hinc  chiarofis  aB 
ictero  difcrepat;  languidi,  parvi,  et  debiles  funfc 
pulfus  arteriarum  ;  refpiratio  diificilis  fit,- fi  pau- 
lifperfe  moveant  vel  fcalas  vel  loca  alta  acclivia 
afceridant  aegrae,  et  hoc  tempore  cor  frequen¬ 
ter  palpitat  et  tremit.  Sin  a  pathematis  animi 
repreffis  oritur  morbus,  tunc  objectum  cupi¬ 
dinum  fixarum  in  animo  affidue  revolvunt : 
Hinc  raoeilae  fiunt,  vita  fedentaria  gaudent, 
et  folitudinem  petunt.  Magna  debilitas  et 
laxitas  corporis  partibus  folidis  paulatim  fu- 
pervenit.  Hinc  fecre dones  et  excretiones  a 
lege  naturali  declinant,  et  abnormes  fiunt;  at¬ 
que,  unum  haec  debilitas  vires  concoquendi 
praecipue  afficit,  appetitus  vel  nullus  vel  in¬ 
ordinatus  devenit.  Acida  in  primis  viis  fere 
ficatent:  Hinc  omnia  alimenta  faftidiuntur;  fa- 
pores  ut  condimenta  tantum  guflantur ;  et  mag¬ 
na  cum  aviditate  abfiorbentia,  nempe  cretam, 

calcem,  cineres,  et  fimilia,  faepe  vorant  chloro- 
ticae.  Frequentes  accedunt  ructus,  rugi¬ 
tus,  et  inflationes  ventriculi,  cum  cardialgia, 
naufiea,  et  vomitu.  Alvus  perfiaepe  tarda,  non- 
nunquam  laxa ;  perfipiratio  vix  ulla.  Urina 
plerumque  pallida,  inodora,  et  aquea,  fied  in 
morbi  progreffu  turbida  eft.  Omnino  pene 

proflernitur 

profternitur  concoctio  ;  et  aegrae  po ft  cibum 
fere  femper  male  fe  habent,  neque  ex  eo  refi¬ 
citur  corpus.  Tela  cellulofa  turget  fluido  fe- 
rofo  ;  hinc  pallidus,  plumbeus,  cereufve  color, 
&c. ■;  tumefcunt  vefpere  pedes,  et  veftigium 
digitorum  prementium  retinent ;  mane  palpe¬ 
brae  tument  et  livefcunt.  Cum  ulterius  pro¬ 
cedent  morbus,  vifceribus,  ut  hepate,  liene, 
ventriculo,  &c.  labefactis,  omnes  tandem  func¬ 
tiones  naturales  penitus  depravantur,  aegrae- 
que  alii  alicui  morbo,  ut  hydropi,  tabi,  &c. 
faepe  fuccumbunt» 

P  R  O  G  N  O  S  I  S. 

Si  morbum  ipfum  et  fcaturigiji.es  ex  qui¬ 
bus  originem  fuam  ducit  ferio  perpendimus, 
eum  neceffario  faepe  pertinaciflimum  et  cura¬ 
tu  difficillimum  e  ile  inveniemus.  Verbi  gra¬ 
tia,  quo  validiores  et  pervicaciores  funt  fontes 
ex  quibus  mendum  emanfio  vel  fuppreffio  ori¬ 
tur,  five  a  fyftematis  debilitate  et  laxitate 
diuturna,  five  uteri  vaforum  conftri&ione, 
&c.  quo  diutius  morbus  ipfe  permanet,  et 
quo  moleftiora  fymptomata  malo  fe  adjun¬ 
gunt,  eo  pejor  eft  prognofis.  Et,  licet  mor¬ 
bus  per  feipfum  rariffime  fit  lethalis,  faepif- 

fime 

fime  multis  aliis  morbis  occafionem  praebet, 
qui  perniciem  afferant  :  Hi  funt  tumores 
vifcerum  abdominalium  indurati,  uteri,  ova¬ 
rii,  &c.  hydrops,  tabes,  febris  lenta,  &c. 

Hujusce  morbi  hiftoriam  rite  confideranti 
prompte  patebit,  malum  chloroticum  a  ipen- 
fium  fuppreflione  ortum  facilius  curatum  fore 
in  iis  quibus  jam  ordinate  fluxiffent  catame- 
nia,  quam  in  iis  quae  ea  nunquam  paffae  fuif- 
fent. 

Omnes  inter  fe  confentiunt  auctores,  eas 
quae  hoc  morbo  diu  laboraffent  vel  infoe- 
cundas  reddi,  vel  infirmam  et  aegrotantem 
edere  prolem» 

METHODUS  MEDENDE 

Quoniam  hic  ce  morbus  fuam  originem  du¬ 
cere  videtur  ex  fluxus  menftrualis  retentione, 
quem  fyftematis  totius  debilitas  vel  progre¬ 
ditur  vel  excipit,  tres  quae  fequuntur  indica¬ 
tiones  curatoriae  adimplendae  fponte  fefe  of¬ 
ferunt, 


I.  Systema 

I.  Systema  corroborare,  et  circuitum  fan- 
guinis  per  totum  corpus  adaugere. 

II.  Im  petum  fanguinis  verius  uterum  diri- 
gere. 

III.  Symptomata  urgentia  levare. 

1.  Ad  primam  indicationem  adimplendam 
medicamenta  quae  fequuntur  maxime  condu¬ 
cunt. 

Imprimis,  ad  animi  Ha  tum  fpeclare  de¬ 
bemus,  et,  ii  ab  ullis  pathematibus  quae  de¬ 
bilitant  afficiatur  animus,  iurama  opera  ut 
levetur  danda  eft ;  quamdiu  enim  laborat  ani¬ 
mus,  fyftema  etiam  ex  cibo  optimi  nutrimen¬ 
ti  et  remediis  potentiffimis  corroborari  ne¬ 
quit, 

Tunc,  ii  anxio  amore  teritur  aegra,  vi¬ 
ro  fruatur  amato.  Si  vero  id  fieri  non  po- 
teft,  aliunde  procum  iibi  quaerat.  Interim, 
ludis  innocuis,  peregrinatione,  et  aliis  quae 
animum  oblectant,  fuas  fallat  curas  miferanda 
virgo. 

2.  Diaeta.  Illis  quae  ad  animi  conditionem 
attinent  nunc  peractis,  ad  fecundum  mo¬ 
dum  fyftema  corroborandi  ventum  eft,  nem¬ 
pe,  diaetam  idoneam.  Haec  autem  exacte  judi¬ 
catu  difficilis  eft;  quippe  quod  nutrimentum 
ex  alimento  proveniens,  non  folum  ab  in- 

geftis, 

geftis^  verum  etiam  a  ftatu  virium  cochU 
cium,  magnopere  pendeat.  Ad  hafce  itaque 
conditiones  fpeclandum  eft,  dum  per  alimen¬ 
ti  naturam  fyftema  corroborare  velimus*  A~ 
lioquin  optimi  cibi  non  tantum  parum  nutri¬ 
unt,  fed  e  contrario,  ventriculum  gravendo, 
naufeam,  vomitum,  et  multa  hujufmodi  quae 
ex  cruditate  proveniunt  mala  inducendo,  plu¬ 
rimum  nocent. 

Habitus  peculiares  vel  idiofyncrafia  at¬ 
tentionem  pofluhnt  ;  cum  cibi  nonnun- 
quam  effeclus  valde  infolitos,  a  rara  ven¬ 
triculi  fenfibilitate  pendentes,  edunt.  Quip¬ 
pe  quaedam  his  grata,  illis  verum  ingrata, 
immo  etiam  eidem,  fub  diveriis  aetatis  ftadiis, 
valde  funt  irritantia. 

Alimentum  quod'  chloroticis  optime 
convenit  viribus  coctricibus  femper  accom¬ 
modandum  eft,  fcilicet  leve,  ad  conco¬ 
quendum  facile,  et  abunde  nutrimentum 
praebens.  Hujufmodi  funt  carnes  tenerae, 
fed  non  pingues,  et  bene  allatae.  Ut  ta¬ 
men  aliquod  compertum  habeamus  de  cibo 
chloroticis,  quibus  fere  vires  concochices  de¬ 
biles  funt,  idoneo,  pauca  dicere  de  cibo  in  ge¬ 
nere,  forfan  non  alienum  erit. 

Imprimis,  carnes  juvencum,  et  fere  omnium 

pifcium,ad  coquendum  difficiles  funt,  ventricu¬ 
lum 


DE  CHLOROSI. 


^5 


lum  gravant,  et  nonnunquam  horrorem  et  alia 
fymp tornata  frigidi  acceifus  febris  inducunt. 
Carnibus  macris  vel  veteribus  fuccus  minor 
et  textura  firmior  ineft  quam  conveniunt 
chloroticis ;  et  parum  nutrimenti  praebent. 
Animalia  autem  quae  media  vita  et  jufto  flui¬ 
dorum  modo  fruuntur  ad  coquendum  aptis 
gaudent  carnibus,  et  quae  in  ventriculo  fa¬ 
cillime  folvuntur,  et  laticem  prompte  fubigen- 
dum  reddunt. 

Carnes  quae  fermentationem  putridam  a- 
liquo  modo  paffae  fuerunt,  ob  fi:  i  mu  lum  quem 
impertiunt  majorem,  quam  eae  quae  talem 
mutationem  nequaquam  fubierunt,  facilius 
digeruntur.  Hinc  carnes  plurimorum  ani¬ 
malium  fylveftrium  facilius  coquuntur  quam 
domefticorum. 

Cum  coclio  in  aqua  fervente  fuccos  carni¬ 
um  eliciat,  et  eas  firmiores  faciat,  carnes 
coctae  viribus  coctricibus  magis  obfiftunt 
quam  affatae,  quae  fuccos  fuos  retinent.  Hanc 
ob  caufam,  carnes  facilius  digeruntur  parum 
quam  nimis  coquinatae. 

Carnes  frixae  puellis  chloroticis  multa 
incommoda  non  frequenter  inferunt. 

Clarissimus  Cullen  fibi  perfuafum  habet, 
quod  nullum  incommodum  ex  cibo  varii  ge¬ 
neris,  e.  g.  pifcibus,  carnibus,  vegetabilibuf- 

que, 

que,  uno  eodemque  paftu  devorato,  unquam 
oriatur.  Sin  autem  ullae  moleftiae  ex  hoc  fon¬ 
te  profluant,  malum  ortum  fuum  trahit  ex 
uno  genere  tantummodo  alimentorum  quod 
ingeilum  fuit,  fub  pofteriore  pafcendi  tem¬ 
pore  :  Idemque  porro  alimentum,  eafdem 
noxas,  etiamve  pejores,  in  copia  quam  par  eft 
majore  hauftum,  inferre  poteft,  quarum  varii 
cibi  fimul  devorati  caufae  efflent.  Hinc  varia 
ciborum  genera  fimul  et  femel  afflumpta  po¬ 
tias  necefflaria  effle  videntur.  Miflura  tamen 
ex  lacte  et  pifcibus  parata  huicce  legi  obftat, 
faltem  in  iis  quibus  vires  concoctrices  debiles 
funt ;  quia  in  ventriculo  coagulum  coctu  dif¬ 
ficile  ex  ea  fcrmatur. 

Carnes  pingues  vgitriculis  infirmis  mini¬ 
me  congruae  funt  ;  quia  pinguia,  ab  alteris  a- 
limenti  partibus  fecedere  prona,  rancida 
fiunt,  et  gravitatem,  naufleam,  &c.  creant. 

Nutrimentum  in  minore  gradu  vegeta¬ 
bilibus  quam  animalibus  ineft,  et  minus 
facile  digeritur  cibus  hujufcemodi  ;  pulpa 
eorum  in  ventriculo  humano  tantum  folu- 
bilis,  et,  quoniam  valde  aquea  eft,  fubito  e- 
vanefcit,  et  perraro  plethoram  inducit.  Ex¬ 
inde  a  chloroticis,  quibus  virium  concoHri- 
cium  fere  femper  torpidior  actio  eft,  vegeta¬ 
bilia 

bilia  praecipue  ufurpantur,  ut  fermentationi 
putridae  animalis  cibi  occurratur,  et  appetitus 
citetur,  quae  cum  exercitio  modico  effici¬ 
unt. 

Multa  incommoda,  quae  ex  flatibus,  re- 
mora,  et  fermentatione  ciborum  in  ventriculo 

r 

nafcuntur,  condimentis ,  ut  oleo,  aceto  vel 
fucco  limonum,  fale  communi,  aromatibus, 
&c.  rite  adminiftratis,  praecavenda  vel  faltem 
corrigenda  funt  :  Illa  enim  cibum  palato  ma¬ 
gis  jucundum  reddunt,  actionem  ventricu¬ 
li  et  motum  inteftinorum  periftalticum  pro¬ 
movent.  In  ufum  tamen  folummodo  vocan¬ 
da  funt  condimenta  quum  opus  fuerit,  et  vice 
medicaminis  folum  dum  debilis  remanet  ven¬ 
triculus,  ne  perpetuo  fuo  {limulo  ejus  debilita¬ 
tem  augeant,  et  ex  cdnfuetudine  ad  digeftio- 
nem  promovendam  femper  neceflaria  eva¬ 
dunt. 

Juscula  minus  faciliter  in  nutrimentum 
convertuntur  quam  quidam  crediderunt;  quo¬ 
niam  ventriculo  infirmo  diu  aliquando  ibidem 
permanent  atque  in  acidam  fermentationem 
ruunt  alimenta  hujufce  generis. 

Panis,  opus  piftorium,  et  omnia  ex  farina 
non  fermentata,  in  chylum  difficile  commu¬ 
tantur,  folutionemque  vifcidam  et  glutino- 

C  fam 

fam  etiam  praebent.  Hinc  omnia  ex  iis  para¬ 
ta  fermentationem  pati  et  in  furno  bene  co¬ 
qui  debent. 

qui  bus  ventriculus  debilis  eft,  eas  ci¬ 
bum  ad  fatietatein  fumere  non  oportet; 
quoniam  ex  hoc  fonte  ventriculus  oneratur, 
et  concoHionem  tardius  perficit ;  hinc  crudi¬ 
tates  nafcuntur.  Modicus  vero  cibus  facile 
digeritur,  et  fyftemati  robur  adfert ;  potiones 
calidae,  uti  fupra  innuimus,  fugiendae.  Fri¬ 
gidae  autem  ft  imulo  grato  ventriculum  affi¬ 
ciunt,  coctionem  cibi  in  ventriculo  valde  pro¬ 
movent,  et  vigorem  roburque  totius  corporis 
augent. 

Vina,  cerevifiae,  ac  omnes  quae  etiamnum 
fermentefcunt  potiones,  ventriculo  debili 
flatus  inferunt ;  ibi  quoniam  earum  fermen- 
tatio  admodum  augetur.  At  vina  vetufta 
modice  haud;  a  hoc  morbo  laborantibus 
multum  boni  conferunt,  vifcera  quae  chy- 
lopoefi  dicantur  admodum  firmant,  et  ita 
ftimulant  ut  in  cibos  majore  cum  vi  agant  : 
Syftema  infuper  corroborant,  animum  exhi¬ 
larant,  et  vim  vitae  motumque  cordis  et  ar¬ 
teriarum  augent ;  vina  meraciora  hic  ufur- 
panda  funt. 

3tio,  Huc  pertinet  exercitatio ,  quae  varia 
eft,  nempe  geftatio  et  motus  mufcularis  :  Nifi 

admodum 

•  admodum  debilis  fit  aegrota,  id  genus  exerci¬ 
tii  in  quo  mufculi  praecipue  agant  ut  exerci¬ 
tationes  anteponendum  eA. 

Sub  dio  puro,  ficco,  et  frigidi  ufculo,  qui 
fibras  confirmat  et  conftringit,  fe  exerceat 
aegra.  Viribus  autem  aegrotantis  nunquam 
non  accommodari  debent  exercitia;  quam  ob 
caufam  leniora  tantum,  et  quae  corpus  placi¬ 
de  movent,  primum  in  ufum  vocanda  funfc, 
et  ad  validiora  fenfim  progrediendum.  Cum 
perpaucae  tamen  fint  hoc  morbo  adeo  fractae 
ut  equo  vehi  non  patiantur,  aliis  fere  om¬ 
nibus  exercitiis  palmam  praeripit  equitatio. 
Haec  quoniam  omnes  corporis  partes  abfque 
minima  virium  ja&ura  conftanter  agitat,  cun¬ 
cta  fimul  vifcera  concutit,  motum  cordis  et  arte¬ 
riarum  excitat,  impetum  fanguinis  et  fecretio- 
nes  per  totum  corpus  promovet.  Quibus  haud 
facile  ingefta  tranfeunt,  in  his  femper  ante¬ 
cedat  nunquam  excipiat  cibum  exercita¬ 
tio,  quae  vires  non  folum  reftituit,  verum 
etiam  confervat;  in  ejus  itaque  ufu  diu  per¬ 
flet  aegrotans. 

qto,  In  curatione  hujus  morbi  corroborantia 
merito  locum  habent  Hujufmodi  cuprum, 
ferrum,  et  cortex Peruvianus,  maxime  valent; 
licet  enim  alia  eorum  vice  in  ufum  vocentur 

«corroborantia,  minime  autem  iifdem  egregiis 

virtuti- 

virtutibus  pollent  haec  ac  illa  quae  vim 
nervofam  excitant,  robur  corporis  adaugent, 
tonum  debitum  folidis  debilitatis  reddunt ; 
adeo  ut  fuum  munus  in  fluida  melius  obe¬ 
ant,  et  exinde  impetus  eorum  per  totum  fy (le¬ 
ma  adaugeatur. 

Praeparationes  cupri  leniores  cum 
fale  ammoniaco  ad  corroborandum  fy (le¬ 
ma  tantum  conveniunt.  Aliae,  quoniam 
ventriculum  naufea  molefta  afficiunt,  in  ufum 
revocari  nequeunt. 

Ferrum  acribus  cupri  viribus  non  prae¬ 
ditum  pro  medicamento  roborante  bona  cum 
fruge  ufurpatur ;  praecipue  vero  in  morbis 
qui  ex  debilitate  vifcerum  concoctioni  infer- 
vientium  vel  menfium  emanfione  vel  fuppr ef¬ 
fio  ne  ortum  fuum  ducunt.  Hocce  medicamen¬ 
tum  in  parvis  dofibus  primo  propinandum 
eft  ;  quandocunque  enim  largiter  ingeri¬ 
tur  chalybs,  vafa  exilia  nimis  aliquando 
conftringuntur,  calorque  fyflematis  magis 
quam  par  eft  adaugetur.  Quibufdam  aegro¬ 
tis  magis  conveniunt  aquae  chalybeatae  quam 
hujufce  metalli  praeparationes  chemicae.  For- 
tafle  boni  qui  harum  ufum  faepe  fequuntur 
effedus  aliquatenus  a  gratis  fodaiitiis,  et  ludis 
in  iis  locis  inftitutis  ubi  aegrotantes  aquas  po¬ 
tant  medicatas,  deduci  poflint.  His  enim  a- 

quis, 

quis,  ut  optime  notavit  eximius  Fordyce 
nonnunquam  minor  ferri  quantitas  ineft, 
quam  ad  effectus  tam  fauftos  producendos  fuf- 
ficiat.  Magna  tamen  habituum  di verfitas  hoc 
explicat  ;  et  experientia  docet,  quod  cha- 
lybeata  validiora  faepe,  lenia  autem  nunquam* 
mali  confequuntur  effertus.  Si  haecce  medica¬ 
menta  parum  felicem  habeant  exitum,  vel  ex  u- 
fu  nullum  effertum  producant,  alia  praeparatio 
ufurpetur,  vel  per  paucos  dies  illa  intermit¬ 
tatur,  denuo  in  fubfidium  revocetur,  quum 
nova  cum  vi  ac  vigore  non  raro  agat 
Cortex  Peru vianus,  omnium  medicaminum 
quae  ex  regno  vegetabili  petuntur,  ad  fyfte- 
ma  corroborandum  praeftantiffimumeft ;  quia 
minus  quam  aliud  amarum  quddcunque  ven¬ 
triculum  ftimulat:  Sub  forma  pulveris  au¬ 
tem  propinatum,  effertus  fuos  falutiferos  ci¬ 
tius  certiufque  producit  hocce  medicamen¬ 
tum.  Ubi  vifcera  concortioni  famulan¬ 
tia  debilia  funt,  cibi  mutatio  in  chylum 
male  perficitur  ;  hinc  infirmum  evadit  fy« 
ftema.  At  haec  medicamina  corroborantia, 
licet  muneribus  fuis  in  univerfum  fyftema 
fungantur,  primum  tamen  et  maxime  in  ea 

vifcera 

•  In  praele&ionibos, 

vifcera  agunt ;  et,  fi  in  parvulis  dofibus  adhi* 
beantur,  actionem  eorum  appetitumque  exci* 
tant.  Talis  eft  vero  debilitas  et  eorum  vif- 
cerum  et  totius  corporis  in  chloroticis,  ut 
fubito  nunquam,  fenfim  tantummodo,  vires 
amiflas  recuperare  poflint ;  hinc  iis  medica¬ 
mentis  in  minimis  dofibus  ufurpatis,  et  cum 
diaeta  idonea  diu  fervatis,  tantum  fubigen- 
da  eft. 

Alia  amara  medicamina,  ut  cort.  aur. 
rad.  gent.  flor.  cham.  pariter  bona  cum  fru¬ 
ge  in  ufum  revocantur;  fed, propter  oleum  ef- 
fentiale  et  magnam  eorum  amaritiem,  ad  nau- 
feam  ciendam  admodum  prona  funt.  Nonnun- 
quam  autem  magno  cum  emolumento  in  al¬ 
vo  conftri<fta,  ex  debilitate  et  languido  intefti- 
norum  motu  originem  fuam  trahente,  exhi¬ 
beantur  haecce  remedia ;  et  idcirco  cortice 
Peruviano  apte  adjungantur.  Item  varietatis 
gratia  in  praxi  retineantur ;  ea  enim  amara 
medicamenta  diuturno  ufu  fuos  effe&us  cor¬ 
roborantes  amittunt,  vel  naufeam  citant.  Quae 
incommoda,  ea  medicamina  mutando,  et  u- 
fum  eorum  per  paucos  dies  intermittendo, 
praecaventur. 

Sic  corroborantia  magnum  levamen  chlo¬ 
roticis  adferunt,  quae  morbo,  folidorum  laxi¬ 
tate 

tate  et  debilitate,  aeque  ac  circulatione  lan¬ 
guida,  fanguine  tenui,  et  vi  nervofa  diminuta, 
ftipato  laborant. 

5to,  Balneum  frigidum  huic  quoque  in¬ 
dicationi  accommodatur. ,  Cum  vero  tempe¬ 
ramenta  inter  fe  invicem  valde  difcrepant, 
balneum  igitur  in  temperatura  fua  variari  de¬ 
bet;  et  minime  ftatuendum  eft,  quod  balneum 
frigidum  quibufvis  noceat,  antequam  reiterata 
pericula  fub  diverlis  temperaturis  faCta  fuerint. 
Itaque  balneo  modice  frigido  imprimis  utatur; 
et  deinde  ad  magis  frigidum  fenfim  progredia¬ 
tur  aegra.  Balneum  frigidum  eodem  fere 
modo  ac  febris  paroxyfmus  operari  videtur; 
et  quo  citior  calidus  acceffus  rigorem  fucce- 
dit,  balneo  remoto,  eo  major  fpes  affulget. 
Notare  expediat,  quod  frigida  lavatio  in  aqua 
marina  magis  fyflema  roborat  quam  in  aqua 
infalfa. 

6to,  Frifliones  univerfae ,  cum  actionem 
vaforum  praecipue  quae  in  corporis  fuperfi- 
ciem  ferpunt  valde  citent,  et  exinde  citiorem 
fortioremque  cordis  et  arteriarum  actionem 
reddant,  chloroticis  emolumento  funt.  Pri¬ 
mum  lenes,  et  tum  pedetentim  validiores,  effe 
debent  frictiones, 

Indicatione  quae  ad  corroborandum  fy- 
ftema  attinet  nunc  abfoluta,  de  iis  tra&are 
noftrum  eft  quae  impetum  fanguinis  in  ute¬ 
rum  potiffimum  determinant.  Probatiffima 
funt  ea  quae  ad  partes  genitales  admoventur. 
Hinc  omnes  fere  au&ores  peffis  magnas  laudes 
tribuerunt.  Facultas  vero  iis  tantum  efie  vi¬ 
detur  partes  ingrato  fenfu  afficiendi;  quin- 
etiam  neceffe  eft,  ut  menti  virginis  caftae  af¬ 
fectus  minime  gratos  gignant.  Ab  his  igitur 
remediis  nihil  exfpe&andum  ;  ad  fimpliciora 
autem,  et  quae  felicius  fucceffifle  nota  funt, 
confugiendum.  Omnibus  hujufmodi  matri¬ 
monium  merito  praeripit  palmam,  cum  non 
folum  ad  uterum  majorem  fanguinis  impetum 
promovet,  verum  etiam  ad  curationem  hu- 
jufce  morbi  multum  confert ;  uti  voluerunt 
auctores  maximi  nominis.  Quoniam  vero 
conditio  animi  femper  haberi  debet,  fi  matri¬ 
monium  obtineri  poffit,  detur  nuptum  viro 
quem  afflidim  deperit  puella.  Ille  enim  ma¬ 
ritus,  dum  ad  partes  praecipue  affeftas  gratum 
ftimulum  admovet,  hilaritati,  voluptati,  et 
Jevamini,  animum  donat.  Si  enimvero  haec 
inftitutio  fanda  et  jucunda  celebrari  nequeat, 
tum  demum  ad  medicinam  infelix  confugiat 
virgo. 

2dj0, 

2 do,  Multum  poiuiffe  emmenagoga  ad 

profluvium  menfium  promovendum,  et  fan- 
guinem  ad  uterum  determinandum,  credide¬ 
runt  auclores  :  Sed  cathartica  hoc  vocabulo 
potiflimum  infigniri  merentur ;  quippe  quod 
inteftina  citant,  et  inde  majorem  fanguinis 
copiam  in  aortam  defcendentem  alliciunt. 
Haec  inter,  plurimum  ufurpata  funt  aloetica, 
quae,  praeter  purgantem,  hac  quoque  virtute, 

teftante  Cei.  Hope  *,  praedita  effe  videntur. 
Quando  aloetica  in  ufum  vocantur,  diu  con- 
tinuentur,  et  in  parvulis  dofibus  indies  exhi¬ 
beantur. 

-  Ex  diureticis,  cantharides  in  chlorofl,  quod 
ab  earum  ufu  fanguis  in  partes  genitales  de¬ 
rivetur,  et  orgafmus  venereus  concitetur,  com¬ 
mendatae  funt. 

Hydra rgyrum  etiam  ad  profluvium  men¬ 
fium  citandum  nonnihil  valet ;  in  univerfum 
vero  fyftema,  et  non  in  uterum  ipfum,  opera¬ 
tur  :  Nonnunquam  tamen  menfium  fluxum 
induxit,  quum  alia  fpem  noftram  fefellerint 
remedia. 

Antispasmodica,  uti  gummi  foetida,  caftor, 
mofchus,  et  praecipue  opium,  ad  hunc  fco- 
pum  valde  ufurpantur :  Haecce  autem  folum- 
modo  utilia  effe  poflunt,  quando  adefl  vafo- 

rum  uteri  conflri&io.  Quinetiam  optima  cum 
fruge  propinentur  haecce  medicamenta,  quan¬ 
do,  ut  cum  conaminibus  naturae  fuam  con¬ 
ferant  operam,  adhibeantur. 

Emetica  dum  menfes  inflant  ingurgitata, 
fyftema  fua  operatione  agitando,  et  circuitum 
fanguinis  excitando,  nonnunquam  ad  fluxum 
citandum  optime  profunt. 

Applicationes  ad  partes  feipfas,  ut  ante 
di&um  eft,  ad  humores  verfus  uterum  diri¬ 
gendos,  maxime  valent  j  iis  antea  traditis  fub- 
jiciamus  vaporem  calidae  aquae  in  vaginam  ad- 
mifTum,  fumum  nicotianae,  inje&us  aquae  te¬ 
pidae,  & c.  per  vaginam  et  per  alvum  immif- 
fosj  et  quaecunque  alia  quae  fanguinem  in 
aortam  defcendentem  majore  cum  vi  derivant, 
ut  femicupium,  cum  ligaturis  ad  femora  ap¬ 
plicatis  *. 

Frictiones  quoque  ad  inferiores  artus 

hic  apte  fubjunguntur. 

Alia  inter  emmenagoga  recenfentur  helh 
nigr.  fabina,  &c. ;  experientia  autem  de  eo¬ 
rum  ufu  non  fat  certa  fuit. 

3tio, 

*  Vid.  fecond  volume  of  the  Phyf.  and  Lit.  Eflays 
and  Obfervations;  ubi  infigne  exemplum  eorum  bonorum 
effe&uum  a  Do&ore  Hamilton  allatum  habetur. 

jtio,  Vis  electrica  regioni  uteri  admota, 
quoniam  nervorum  aCtionem  concitat,  et 
etiam  motum  arteriarum  majorem  reddit,  in 
chlorofi  ad  menftrua  promovenda  admodum 
utilis  erit  Cavendum  vero,  ne  timores  aegrae 
plus  obfint,  quam  iCtus  electricus  profit. 
Itaque  cum  lenibus  ictibus  ordiendum,  et  fen- 
fim  ad  validiores  progrediendum.  Si  fub 
primis  iCtibus  menftrua  non  fluunt,  perfeve- 
randum ;  et  pariter  ac  aliae  topicae  applica¬ 
tiones,  adeo  ut  una  cum  conaminibus  naturae 
operetur,  exhibenda  eft  electricitas. 

Si  ex  ufu  diuturno  et  exacto  regiminis 
praefcripti  plethora  inducitur,  ejufque  vel 
menfium  fymptomata  urgent,  menflruis  non¬ 
dum  erumpentibus,  ut  moles  humorum  mi¬ 
nuatur,  fanguinem  parva  copia  detrahere  ne¬ 
ce  fla  rium  erit ;  quod  nimiam  vaforum  diften- 
flonem  tollet,  eorum  contractioni  locum  dabit, 
et  infuper  faciet  ut  cor  vafaque  majore  cum 
vi  fanguinem  propellant,  extrema  vafculorum 
uteri  contraCta  fuperent,  et  menfium  proflu¬ 
vium  efficiant.  Probat  enim  experientia,  pri¬ 
mam  menfium  eruptionem  plethora  vel  nimia 
vaforum  diftenfione  faepe  tardari,  et  venae- 
feCtione  vel  in  brachio  vel  in  pede  celebrata 
faepiffime  ftatim  profilire.  Itaque,  fi  fat  fan- 

guinis 

guinis  ex  pede  prompte  detrahi  poteft,  cum 
moris  fit,  hic  anteponendus  eft.  Si  vero  ex 
fpafmodica  vaforum  uteri  conftri6tione,  huic 
plethorae  fuperveniente,  menfes  tardari  fufpi- 
cemur,  praemiffa  venaefectione,  magno  cum 
emolumento  opiata  dari  poffunt,  quae  fpaf- 
mum  tollunt  et  eruptionem  promovent;  et 
eidem  fcopo  refpondet  aqua  tepida  cum  tri- 
ginta  vel  quadraginta  laudani  liquidi  guttis 
per  alvum  i  m  mi  fla.  Hic  pediluvium  meritif* 
fimo  locum  tenet 

Ad  tertiam  nunc  indicationem  perventum* 
quae  in  levandis  fymptomatibus  conflat 
Symptomata  quae  attentionem  medici  prae¬ 
cipue  merentur  haec  funt;  acida  in  ventriculo, 
fpafmi,  flatus,  &c.  Si  acida  in  ventriculo  fca- 
teant,  abforbentibus  remediis,  ut  magnefia,  cre¬ 
ta,  teftaceis,  aq.  calcis,  &c.  fubigantur.  Aro¬ 
mata  amaris  nupta,  in  vino  infufa,  vel  in  aqua 
decocta,  ad  fpafmos  moleftos  flatufque  tol¬ 
lendos  bona  cum  fruge  ufurpari  poffunt 
Haec  medicamenta  ante  cibum,  ut  ciborum 
appetentia  praeftetur,  vulgo  data  funt :  Sed  ini¬ 
que;  quia  chloroticis  ventriculus  valde  debi¬ 
lis  eft  et  concodio  prava ;  hinc  cruditates, 
fpafmi,  et  flatus,  eas  hoc  morbo  laborantes 
quam  maxime  vexant  Ea  igitur  medica¬ 
menta 

menta  in  ufum  vocanda  funt  tantum  ad  ac¬ 
tionem  ventriculi  in  cibos  citandam  j  vel  ubi 
cibus  concodu  difficilior  diu  in  ventriculo 
moratur,  et  fymp tornata  jam  memorata  valde 
faeviunt.  Quando  autem  ea  ante  paftum  dan¬ 
tur,  ventriculum  nimis  citant,  cibi  defiderium 
promovent,  et  faciunt  ut  aegrae  ingurgitent 
plus  quam  ventriculus  facile  digerere  poffit ; 
praecipue  cum  omnia  ftimulantia  diu  ufur- 
pata,  vel  ante  cibum  aflumpta,  et  fic  proxime 
ad  partem  feipfam  applicata,  potenter  agant, 
partem  admodum  debilitare  apta  funt ; 
quod  ventriculo  vacuo  non  fieri  non  poffit 
Ut  vero  fupra  indicavimus,  nonnunquam  Re¬ 
celle  eft,  ut  in  initio  curationis  ad  propria 
fymptomata  levanda  operam  demus ;  itaque, 
fi  quando  ventriculus  acidis  et  cruditatibus 
magnopere  gravatur,  ab  emetico  curam  au- 
fpicari  convenit ;  quod  etiam  pro  re  nata  per 
totum  morbi  decurfum  iterari  debet  Eme¬ 
ticum  leniffimum  e  fle  oportet,  et  folummodo 
ad  ea  evacuanda ;  cujufmodi  infufio  flor, 
cliam.  card.  bened.  &c.  Si  enimvero  emeti¬ 
cum  circa  periodum  menftrualein  exhibendum 
eft,  ex  fupra  didis  pulverem  vel  tinduram 
rad,  ipecac.  vel  antimonialia  nonnunquam 

prodeffe 

prodeffe  liquet;  quod  fi  ullo  tempore  cura¬ 
tionis  leni  cathartico  opus  fuerit,  aloetica,  ut 
tinct.  facra,  optimo  erunt  ufui.  Hocce  autem  in 
morbo,  et  emetica  et  cathartica  parca  manu,  ne 
magis  magifque  vifcera  chylopoetica  debili¬ 
tent,  adhibeantur. 

